[{"text_idx": "#000002", "text": "2023. aasta La\u0308a\u0308nemere-so\u0303bralik taluniku konkurssi vo\u0303itis Priidu Veersalu Iisaka talust Uuri ku\u0308last Lahemaal. Vo\u0303idu to\u0303i pereettevo\u0303ttele loodushoiu ja tootmise integreeritud la\u0308henemine: mahetalu tootmisel ja\u0308lgitakse, et liigset toitainete a\u0308rakannet ei toimuks, mis aitab hoida veekeskkonda. Samuti taastakse pa\u0308randniite ja hooldatakse neid talu lammaste abil, mis aitab sa\u0308ilitada liigirikkust kaunitel Lahemaa maastikel. Lisaks on Iisaka talu kindlameelne maaelu edendaja ja hinnatud praktikabaas noortele. Auhind antakse u\u0308le Avatud Talude pa\u0308eval avau\u0308ritusel Iisaka talus 15. juulil kell 10.\nIisaka talu peremees Priidu Veersalu enda tegevust tutvustamas Foto Kertu Hool\n\u201eSageli ei saada aru, kuidas on seotud La\u0308a\u0308nemeri ja po\u0303llumajandus. Lihtsustatult o\u0308eldes algab meri maalt. Suhteliselt kinnise La\u0308a\u0308nemere veevahetus on va\u0308ike ja va\u0308ga vastuvo\u0303tlik veekeskkonda leostuvatele toitainetele, mida valed po\u0303llumajandusvo\u0303tted kaasa toovad,\u201c seletas ELFi mereprogrammi juht Aleksei Lotman. \u201eOn suur au tunnustada Iisaka talu, kes juba mitmendat po\u0303lve talu peab, pidades ta\u0308helepanelikult silmas keskkonda, milles nad tegutsevad. Tootmine ja loodushoid suudavad edukalt teineteist ta\u0308iendada,\u201c lisas Lotman."}]